fr it hu hu hu hu hu it hu hu hu en hu en hu hu hu hu hu hu hu de hu uk hu en hu ja hu en hu hu hu hu en hu hu de hu de hu hu hu de hu hu hu en hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en en hu hu hu hu hu hu hu hu hu hu hu en cs de hu hu hu cs hu es vi vi uk uk ru vi ms hu hu es tl pt es eo nl nl nl en fr en en hu vi vi vi pt ru hu es tl pt nl nl pt en en hu ru hu hu hu es hu hu ru hu pt tl hu hu vi uk de it hu en war en it hu hu cs en hu eo en en it ca hu ga en pl hu hu hu hu en en de de de hu hu hu hu hu hu hu en vi en rm rm hu hu ga vi hu uk vi uk vi vi uk uk vi hu hu vi hu hu hu it en hu hu de hu hu su hu hu en cs de hu hu hu de en ca zh cs en en en it eo en hu en en en ru ru ru hu en en de de de de hbs_lat hu hu hu hu fr hu eo de hu hu en hu hu cs hbs_lat hu hu en nl en hu hu sl cs hu ca nb hu hu en hu hu nb hu hu en en hu en de hbs_lat hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de fr ja nl pl fy hu hu hu hu hu hu hu hu hu hu
Siemens Combino Supra – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 25.
Ugrás a navigációhoz Ugrás a kereséshez
Siemens Combino a Széll Kálmán téren
Az adatok megjelenítéséhez kattints a cím mellett található „[kinyit]” hivatkozásra.
8 × 2 db, 1300 mm-es nyílással db
A Wikimédia Commons tartalmaz Siemens Combino Supra témájú médiaállományokat.
A Siemens Combino Supra, más néven Combino MkII vagy Combino Plus a klasszikus Combino megújított típusa, a későbbi Avenio termékcsalád első generációja,[1] rozsdamentes acélból és könnyű műanyagokból készült villamos.
Az aláváltás miatt kisiklott 2036-os Combino műszaki mentése a budapesti Széll Kálmán téren 2016. március 21-én
A magyar fővárosban a legnagyobb forgalmú vonalon, a nagykörúti 4–6-os viszonylatokon, a Hungária körgyűrűn az 1-es, illetve a 24G járaton közlekedtet Combino villamosokat a BKK megrendelésére a BKV.
Az 54 méter hosszú és 2,4 méter széles, 12 tengelyes jármű 6 modulból áll, teljes hosszában átjárható. A padlómagasság végig 350 mm (az ajtóknál a küszöb magassága enyhe lejtővel 320 mm-re csökken).
Mindkét oldalon 8-8 széles, ún. külső lengő-tolóajtó található, ezeken a kétszárnyú ajtókon a gyermekkocsival, vagy kerekesszékkel utazók is akadálytalanul áthaladhatnak.
A villamoson 353 férőhely található, melyből 64 ülőhely. Elvi befogadóképessége 6%-kal nagyobb, mint a korábban a Nagykörúton közlekedő csatolt Ganz csuklós járműveké.
A villamos maximális konstrukciós sebessége 70 km/h, engedélyezett sebessége jelenleg 50 km/h. (Az elektronika 60 km/h-ra korlátozza.)
A Combino nagyobb teljesítménye ellenére kevesebb áramot fogyaszt (természetesen klíma vagy fűtés nélkül), mint a korábbi Ganz villamosok. Fékezéskor a jármű elektromos energiát táplál vissza a hálózatba.
A jármű korszerű audiovizuális külső és belső utastájékoztató rendszerrel készült. Érdekessége, hogy belülről az ajtóknál az utasok beszélni tudnak a járművezetővel.
Járművenként két kijelölt (második és hetedik ajtónál) akadálymentesített szakasz szolgálja a ki- és beszállást, ahol a járműbelsőben rögzítésre alkalmasan lehet kerekesszékkel utazni.
A Budapest részére rozsdamentes acélból gyártott villamosok nagy szilárdságú kocsiszekrénnyel készülnek.
A jármű-kialakítás biztosítja a chipkártya-leolvasók későbbi felszerelésének befogadását.
Az első Combino Supra NF12B típusú jármű (a 2001-es pályaszámú) 2006. március 14-én hajnalban érkezett Budapestre, s alig egy évre rá, 2007. május 7-én megérkezett az utolsó, 40. példány is.
Az akkori áron 36 milliárd forintért vásárolt villamosok Demszky Gábor budapesti főpolgármester önkormányzati választási kampányában jelentős szerepet kaptak. Híradások szerint 2006. július 9. és 31. között több mint hússzor akadt el a forgalom az új szerelvények érkezése előtt végrehajtott rekonstrukciók hibás kivitelezése miatt.[2][3] Oszlopkidőlések, vezetékszakadások és áramszedőtörések bénították Budapest legforgalmasabb villamosvonalát, és az üzemzavarokat legtöbb esetben a 3,5 milliárd forintért elvégzett, elsietett felújítási munkák okozták. (Ebben benne volt Hungária kocsiszín átalakításának költsége is, ahova az új villamosok érkeztek.) Az ügy kapcsán többen Demszky Gábor felelősségét is felvetették, de ő ezt elutasította.[4][5] A felmerült hibák elhárításáig kivonták a villamosokat a forgalomból. 2006 nyarán sokszor az új villamosok is felmondták a szolgálatot, sok kocsinak ajtóhibája volt, vagy egyszerűen csak leálltak. Az utolsó Combino Supra villamos 2007. május 7-én érkezett meg Budapestre, ezzel párhuzamosan a Ganz csuklós villamosok szerepe háttérbe szorult.[6] A búcsúztató közel sem volt valós, hisz a folyamatos javítások, (klímásítás, nagyobb ablakok) a sűrítések (metrópótlás, Kiskörút, 2-es villamos) a későbbiekben is igényelték és igényelni fogják a 36-38 szerelvény közlekedését, ami csak Combinóval nem mindig oldható meg.
Combino a Szent István körúton
Az utastérben télen légfűtés, illetve padlófűtés működik, bár ez utóbbi kiszerelése már folyamatban van, jelenleg mintegy 30 darab szerelvényből kiszerelték a padlófűtést. Nyáron légbefúvás és elhúzható oldalablakok segítik a légcserét. Kezdetben csak a vezetőállásban volt klímaberendezés, később 3 járművet (2006, 2007, 2008) próbából átalakítottak. A 2006-os ablakainak nagy részén még egy szokásos méretű elhúzható részt építettek be, a 2007-es középső rövidcsuklós egységét klimatizálták, míg a 2008-as pályaszámút nagyobb teljesítményű elszívóval szerelték föl. Ezeken a villamosokon a járművezető klímáját megcsapolták, és a paraván közelébe fújták a plafonról. Később egy szavazás a BKV honlapján eldöntötte, hogy az első két változat keverékét építik be a villamosokba. Így a 2007-es a két szélső rövidcsuklós részbe több elhúzható ablakrészt kapott, és a középső modul klímáját is megtartották. Ezután a többi jármű is hasonló módosításon esik át. BKV lezártnak tekintette a projektet, szakmai körökben viták folytak arról, hogy a teljes légkondicionálás, a még nagyobb teljesítményű elszívó, vagy a ténylegesen nagyobb nyitható ablakfelület jelenti a megoldást, vagy ennek megfelelő együttes beépítése. Legtöbben a teljes klimatizálást támogatták. Végül a teljes klímatizálás valósult meg a járművek két végén nagyobb eltolható ablak felülettel kombinálva. A projekt 2008 júniusában fejeződött be és 1,6 milliárd forintba került.[forrás?] A nagy teljesítményű Thermo King klímaberendezés három, fehér színű dobozát a tetőn a szellőző gépek helyére helyezték el.[7]
2016. február 26-án forgalomba állt az első kettő FUTÁR-ral és kamerával felszerelt Combino.[8] Ezeknek a pályaszámaik 2003 és 2013.[9] Később követte őket a beépítésben a 2006-os, a 2002-es és 2004-es pályaszámú villamos is.[10] A kivitelező csődje miatt a projekt folytatása leállt, a következő, 2001-es pályaszámú villamos 2017 augusztus végén állt újra forgalomba, immár a FUTÁR-ral felszerelve. 2018. március 1-jétől a nagykörúti villamosvonalak is a FUTÁR részévé váltak, így a megállóhelyi kijelzőkön is megjelenik várható érkezésük.[11]
2020 nyarán a Covid19-járvány alatt 2020-as pályaszámú Combino kapott egy maszkot mindkét végére dekorációnak, ezzel is felhívva Budapest lakosságának figyelmét a maszkhasználat fontosságára.[12]
A Combinókat a Hungária kocsiszínből adják ki a forgalomba. A körútra a Népszínház utcán vagy a Mester utcán keresztül jutnak el. A tanuló- és próbajáratok rendszerint a Hungária körúton, az 1-es villamos vonalán szoktak közlekedni.
A lisszaboni Combino Supra
Bár a felépítése messzemenően megegyezik a budapesti típuséval, néhány különbséget érdemes megemlíteni. A szerelvények a budapestinél szélesebbek, így a kerékdobok fölött dupla ülés található. A nagyobb helynek köszönhető az is, hogy a „kakasugratón” két-két szék van oldalanként, igaz, a menetiránynak 90°-kal elfordítva. Bár a járműszekrények nagyrészt 2,65 m szélesek, a kicsapás miatt a csuklószerkezet a 2,4 méteres szélességhez van építve, a kettő közötti átmenetet a kocsiszekrény vége és az ajtó / ablak közötti távolság adja. A szélesebb szabad területek miatt további plafon-padló kapaszkodókat is fölszereltek, hogy minden utasnak lehetősége legyen fogódzkodni.
↑ Még napokig nem járhatnak a villamosok a Margit hídon[halott link] – Magyar Rádió Online (törölt)
↑ Combino-kálvária: újabb üzemzavar Archiválva 2007. október 9-i dátummal a Wayback Machine-ben – Hetek Online, 2006. augusztus 1.
↑ Kivonják a forgalomból a Combinokat – Figyelőnet, 2006. július 31.
↑ Demszky állítja: ő tiszta Combino-ügyben[halott link] – Magyar Rádió Online (törölt)
↑ Nem közlekedik többé a régi 4-6-os – Index.hu, 2007. május 7.
↑ Rotter Károly - 10 éves a Combino - varosikozlekedes.eu, 2016.07.03.
↑ Forgalomban az első két FUTÁR-os Combino villamos. Budapesti Közlekedési Központ, 2016. január 26. (Hozzáférés: 2018. március 3.)
↑ FUTÁR-t és kamerarendszert kaptak a Combino villamosok. Budapesti Közlekedési Központ, 2018. március 1. [2018. március 4-i dátummal az eredetiből archiválva]. (Hozzáférés: 2018. március 3.)
↑ Maszk kerül a villamosokra, hogy az utasok időben észbe kapjanak. Népszava, 2020. augusztus 29. (Hozzáférés: 2020. szeptember 14.)
A Wikimédia Commons tartalmaz Siemens Combino Supra témájú médiaállományokat.
A Villamosok.hu részletes típusleírása
A VEKE látogatása a bécsi Siemens járműgyárban
Villamosbotrány Budapesten – Observer Budapest
Ismét megbukott a körúti áramellátás – VEKE-cikk
A budapesti Combino-k első három éve képekben
A BKK üzemeltetőinek járműparkja
Az autóbusz- és a HÉV-ágazaton kívül minden jármű üzemeltetője a BKV Zrt.
Mercedes-Benz Citaro O530 CNG
Van Hool newA330 CNG
MAN Lion’s City GL
Mercedes-Benz Conecto G NG
Mercedes-Benz Conecto G NG
Ikarus 60T és ÁMG pótkocsi
Ikarus 60 és pótkocsi
Ikarus 556 és pótkocsi
Ikarus 620 és pótkocsi
Siemens & Halske motorkocsi (földalatti)
Magyarországi villamostípusok (motorkocsik és pótkocsik)
Siemens Combino Supra NF12B Budapest
ČKD Tatra B6A2D-M (önjáró pótkocsi)
„Muki” (BSZKRT 70-es típusú motoros fedett teherkocsi)
Közlekedésportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Siemens_Combino_Supra&oldid=24617411”
Minden szócikk halott külső hivatkozásokkal
Szócikkek halott külső hivatkozásokkal 2019 májusából
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 25., 00:15
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.